**STILLINGSBESKRIVELSE – UTVIKLINGSANSVARLIG I TOPPKLUBB (UA-TK)**

**Stillingens navn** Utviklingsansvarlig

**Stillingsbrøk** Heltidsstilling (100%)

Utviklingsansvarlig bør ha ansvar for hele klubbens sportslige virksomhet som berører arbeidet med toppspillerutvikling i klubbens satsningslag. Utviklingsansvarlig bør bidra til at utviklingsarbeidet ivaretas i øvrige lag i klubbens Barne- og ungdomsavdeling. Dette gjennom at for eksempel Trenerkoordinator rapporterer til Utviklingsansvarlig.

For at utviklingsarbeidet skal fungere over tid er det en forutsetning at overordna strategier for klubbens utviklingsarbeid er politisk forankret i klubbens styre, administrative og sportslige ledelse, og at dette arbeidet er ressursprioritert slik at det skaper en forutsigbarhet som gir grunnlag for langsiktighet. Det er sportslig leder/administrativ leders ansvar å sørge for at utviklingsansvarlig har mandat og forutsetninger for å uføre jobben med tilstrekkelig kvalitet.

***Det overordna sportslige målet med toppspillerutvikling er å utvikle spillere til spill i egen klubb med potensial for videresalg til Europas 10 beste ligaer.***

**ANBEFALT ORGANISASJONSSTRUKTUR**

#

**SPORTSLIG ANSVAR**

1. ***Utviklingsansvarliges overordna ansvar er å implementere klubbens strategier for toppspillerutvikling og kvalitetssikre dette arbeidet. Dette innebærer***:
2. Iverksetting og oppfølging av klubbens handlingsplan for sport.
3. At det rekrutteres en kompetent trenerstab i utviklingsavdelingen
4. At det utvikles en rød tråd i arbeidet fra de yngste årskullene som er forankret i klubbens utviklingsfilosofi.
5. Sette i gang systematisk utvikling av trenerstaben. Sørge for at klubbens filosofi blir forankret ut på feltet og gjennomføres med en kvalitet som svarer til klubbens mål og internasjonale standarder for toppspillerutvikling.
6. ***Utviklingsansvarlige er ansvarlig for scouting og rekruttering av utviklingsspillere. Dette innebærer***
7. Iverksetting og oppfølging av klubbens rekrutteringsstrategier av utviklingsspillere,
8. Å sørge for at dette arbeidet er forankret i klubbens overordnede spillerlogistikkmodell
9. Å følge opp systemer for scouting og rekruttering i klubbens definerte rekrutteringsområder for utviklingsspillere.
	* Terminliste faste observasjonsoppdrag.
	* Terminliste over observasjoner / scoutingoppdrag
	* Oppdatere aktuelle spillerprofiler etter relevante rapporteringer
10. ***Utviklingsansvarlig bør ha ansvar for å følge opp klubbens samarbeidsklubber som arbeider med toppspillerutvikling.***
11. ***Utviklingsansvarlige bør ha ansvar for å sette i gang SFO/FFO/fotballskole tiltak i klubbens rekrutteringsomland***
	1. For å sikre del finansiering av klubbens utviklingsarbeid
	2. For å kvalitetssikre treningskvaliteten i sitt rekrutteringsomland
	3. For å nå ut med klubbens kjerneverdier og utviklingsfilosofi og sikre scouting i sine kjerneområder
	4. For å bygge omdømme og interesse for egen klubb

**ADMINISTRATIVT ANSVAR:**

1. ***Utviklingsansvarlig bør ha, ansvaret for oppfølging og skriftlig vedlikehold av klubbens sportslige planverk for følgende områder.***

* 1. Junior Elite stallen
	2. Klubbens satsingsgrupper
	3. Scouting/Rekruttering av utviklingsspillere.

Dette planverket skal være forankret i klubbens overordna handlingsplan for sport.

1. **Utviklingsansvarlig bør bidra til å legge de overordnede prinsipper og løpende økonomiske føringer for klubbens toppspillerutvikling.**
2. ***Utviklingsansvarlig bør være en del av klubbens Tekniske Hjerte (TH) og ha ansvar for effektuering av de av utvalgets behandlede saker som vedrører arbeidet med spillerutvikling***
3. ***Utviklingsansvarlig er klubbens sportslige kontaktperson mot Norsk Toppfotballsenter, Norsk Toppfotball og Norges Fotballforbund for forhold som vedrører arbeid med spillerutviklingen i klubben.***
4. ***Utviklingsansvarlig skal holde kontakt med relevante klubber, organisasjoner og andre samarbeidspartnere.***

**PERSONALANSVAR:**

1. ***Det er å anbefale at følgende stillinger/roller rekrutteres av, og rapporterer til Utviklingsansvarlig***
	1. Toppspillerutvikler
	2. Hovedtrener(e) Satsingsgrupper
	3. Spillerutvikler(e)
	4. Keepertrener(e) Satsingsgrupper
	5. Trenerkoordinator / Trenerutvikler
	6. Fysiske trener(e) Satsningsgrupper
	7. Medisinsk personell satsningsgrupper

Det er vanlig i en ansettelsesprosess at Utviklingsansvarlig innstiller og får disse stillingene godkjent i for eksempel klubbens Tekniske Hjerte, dette i forhold til faglig forankring og økonomi.

1. ***Utviklingsansvarlig skal ha utviklingsansvar for rollene nevnt i pkt.1.***

**ØKONOMISK ANSVAR:**

Utviklingsansvarlig har økonomisk ansvar/fullmakter/rammer innenfor de budsjetter besluttende organer i klubben har vedtatte for spillerutviklingssegmentet

**RAPPORTERER:**

Utviklingsansvarlig bør rapportere til sportssjef. I de tilfeller hvor hovedtrener (resultatansvarlig) sitter i denne posisjonen bør utviklingsansvarlig rapportere til klubbens Daglige Leder.

**UTDANNING/ERFARING:**

1. Anbefalt utdanning UEFA – A-Lisens, A-YOUTH /Bachelor-Master i idrett med fordypning fotball
2. En fordel med spillerbakgrunn fra toppfotballen

**REPRESENTASJONSANSVAR:**

1. Utviklingsansvarlig bør i alle sammenhenger opptre med tanke på å ivareta klubbens interesser. Dette gjelder i møte med pressen, klubbens samarbeidspartnere og alle øvrige sammenhenger hvor man opptrer på vegne av klubben.
2. Utviklingsansvarlig skal representere klubben:
	1. I pressen vedrørende sportslige anliggender som berører eget arbeid.
	2. I markedsøyemed etter nærmere avtaler.
	3. I representasjonsøyemed etter nærmere avtaler.
3. Utviklingsansvarlige skal stille på Toppfotballsenterets kompetanseutviklingstiltak for spillerutvikling.

**KOMMENTARER**

Denne beskrivelsen er å betrakte som en veileder. Ordet ”bør” er brukt nettopp fordi det er en veileder, klubben anbefales og uttrykke dette på en tydeligere måte (”skal” ”må”). Stillingen bør tilpasses klubbens organisasjon, struktur og handlingsplan for sport